
	Tehniskā specifikācija:
Pretendents lūdz Pasūtītāju precizēt: Vai Pretendents drīkst norādīt vienus un tos pašus transportlīdzekļus Tehniskā piedāvājumā gan 1.daļa “Sadzīves atkritumu apsaimniekošana 1.zonā Mārupes pilsētā un Mārupes pagastā”,2.daļa “Sadzīves atkritumu apsaimniekošana 2.zonā Babītes pagastā un Salas pagastā”.
	Komisija skaidro, ka, Pretendents drīkst norādīt vienus un tos pašus transportlīdzekļus Tehniskā piedāvājumā gan 1.daļā “Sadzīves atkritumu apsaimniekošana 1.zonā Mārupes pilsētā un Mārupes pagastā”, gan 2.daļā “Sadzīves atkritumu apsaimniekošana 2.zonā Babītes pagastā un Salas pagastā”, bet Pretendentam jāapzinās, ka Pakalpojuma izpildei būs nepieciešami vairāk transportlīdzekļu, nekā tiks norādīti.

	Finanšu piedāvājums:
Pretendents lūdz skaidrot, vai Pretendents pareizi saprot, ka Finanšu piedāvājuma( 1.zonas, gan 2.zonas gadījumā ) “Nešķirotie atkritumi (vērtēšanas kritērijs K1)” 1.11. nonāk pretrunā ar Nolikuma 3.6.2.punktu un tehniskajā specifikācijā norādīto:
Nolikuma 3.6.2.punktā noteikts, ka “Pakalpojumā iekļaujamas visas izmaksas, kas saistītas ar konkrētā Pakalpojuma izpildi” tajā pašā laikā Finanšu piedāvājuma “Nešķirotie atkritumi (vērtēšanas kritērijs K1)” 1.11. punktā atsaucē “2” noteikts: “Atkritumu apsaimniekotājs, uzsākot šķiroto atkritumu savākšanas laukumu apsaimniekošanu, var palielināt maksu par nešķiroto sadzīves atkritumu apsaimniekošanu, ietverot tās izmaksas, par kurām ir notikusi vienošanās ar Pasūtītāju.”, tehniskajā specifikācijā, gan 1.zonā, gan 2.zonā noteikts: “Pakalpojumus sniedz par maksu, kurā nav ietverta komponente par izdevumiem, kas saistīti ar šķiroto atkritumu savākšanas laukumu apsaimniekošanu. Atkritumu apsaimniekotājs, uzsākot šķiroto atkritumu savākšanas laukumu apsaimniekošanu, palielina maksu par nešķiroto sadzīves atkritumu apsaimniekošanu, ietverot tajā izmaksas, kas saistītas ar šķiroto atkritumu savākšanas laukumu apsaimniekošanu un saskaņotas pašvaldībā (iesniedzot izvērstu izmaksu aprēķinu, saskaņā ar izvirzītajām laukuma apsaimniekošanas prasībām ). Pašvaldība 30 dienu laikā apstiprina maksu par sadzīves atkritumu apsaimniekošanu.
Šobrīd Pasūtītājs jau ir noteicis, ka Finanšu piedāvājuma  “Nešķirotie atkritumi (vērtēšanas kritērijs K1)” 1.11.punktā ir norādāmā vērtība ir “0,00” un minētā komponente var tikt mainīta, pēc laukuma apkalpošanas uzsākšanas, pēc vienošanās ar Pasūtītāju. Pretendents pirmkārt vērš uzmanību uz to, ka šāda pieeja norāda uz papildus slēptu komponenti, kuras rezultātā mainās nešķirotu sadzīves atkritumu apsaimniekošanas maksa, otrkārt, no Nolikuma prasībām izriet, ka Pretendentam ir jāiesniedz izvērts aprēķins, tajā pašā laikā Nolikuma dokumentācijā tiek lietoti dažādi jēdzieni no kuriem viens nosaka, ka Pasūtītājs apstiprina iepriekš norādīto izmaksu komponenti, otrs jēdziens nosaka, ka Pasūtītājs vienojas, par minēto komponenti, tādējādi, kas  notiks situācijā, ja Pasūtītājs ar Atkritumu apsaimniekotāju nevienosies?
Atbilstoši iepriekš norādītajam, Pretendents lūdz vai nu skaidrot vai precizēt Finanšu piedāvājuma( 1.zonas, gan 2.zonas gadījumā ) “Nešķirotie atkritumi (vērtēšanas kritērijs K1)” 1.11.punkta atsauces “2” punktu, nosakot, ka minētā komponente par izdevumiem ir jānorāda uz piedāvājuma iesniegšanas brīdi, un stājas spēkā ar brīdi, kad Atkritumu apsaimniekotājs uzsācis šķiroto atkritumu savākšanas laukumu apsaimniekošanu.
	Komisija skaidro, ka Finanšu piedāvājuma (gan 1.zonas, gan 2.zonas gadījumā ) “Nešķirotie atkritumi (vērtēšanas kritērijs K1)” 1.11.punkta atsauces “2” punkts netiek mainīts, jo komponenti uz piedāvājuma iesniegšanas brīdi nevar aprēķināt, tāpēc, ka šobrīd nav zināmas jaunveidojamo laukumu precīzas apsaimniekošanas prasības. Ja uz piedāvājumu iesniegšanas brīdi definētu potenciālo laukumu apsaimniekošanas prasības, visticamāk pēc reālās laukumu izbūves apsaimniekošanas prasības būs mainījušās un aprēķinātās laukuma apsaimniekošanas izmaksas neatbildīs faktiskajai situācijai. Būtiski, ka 1.zonas potenciālais laukums atradīsies lidlauka drošības zonā un tā apsaimniekošanai jāievēro īpašas prasības. 
1.11 punkts (“1 m3 sadzīves atkritumu apsaimniekošanas maksas sadārdzinājums par šķiroto sadzīves atkritumu savākšanas laukuma apsaimniekošanu”) arī nav izslēdzams, jo Atkritumu apsaimniekošanas likuma 39.pants par nešķirotu sadzīves atkritumu apsaimniekošanas (izņemot sadzīves atkritumu reģenerāciju) maksu ietver arī izmaksas šķiroto atkritumu savākšanas laukumu apsaimniekošanai.
Paredzēts, ka laukumi tiks uzbūvēti un aprīkoti Līguma izpildes laikā. 
Tiklīdz pasūtītājam būs skaidri potenciālo laukumu apsaimniekošanas nosacījumi, tehniskās nianses, tie tiks iesniegti atkritumu apsaimniekotājam lai sastādītu izvērstu aprēķinu, balstoties uz faktiskajai situācijai atbilstošiem  apstākļiem katra konkrētā laukuma apsaimniekošanai. Pasūtītājs iesniegto laukuma apsaimniekošanas aprēķinu izvērtē, ja nepieciešams savstarpēji argumentējot, vienojas par laukuma apsaimniekošanas izmaksām jeb minēto komponenti. Kad vienošanās par pamatotu laukumu apsaimniekošanas maksas komponenti ir panākta, pašvaldība to apstiprina normatīvos aktos noteiktajā kārtībā (iekļaujot to nešķirotu sadzīves atkritumu apsaimniekošanas maksā).  


Komisija skaidro, ka:
· Nolikuma 3.6.2.punktā noteikts, ka “Pakalpojumā iekļaujamas visas izmaksas, kas saistītas ar konkrētā Pakalpojuma izpildi” – tāpēc Finanšu piedāvājuma Kritērijā K1 1.11 punktā piedāvājumā jānorāda vērtība “0,00“, jo uz piedāvājuma iesniegšanas brīdi šķiroto atkritumu savākšanas laukuma izbūves, aprīkošanas un apsaimniekošanas izmaksas nav zināmas, līdz ar to arī pakalpojums netiek sniegts, un izmaksu sadārdzinājumu nevar noteikt, bet līguma izpildes laikā laukumi ir paredzēti. Tāpēc komponenti nevar uzskatīt par slēptu, jo komponente uz piedāvājuma iesniegšanas brīdi ir vienāda visiem Pretendentiem. Ja pretendents uzskata, ka pasūtītājs un atkritumu apsaimniekotājs nespēs vienoties par laukuma apsaimniekošanas maksu pēc izvērstu izmaksu aprēķinu sastādīšanas un  izvērtēšanas, tikpat droši var apgalvot, ka šobrīd iesniedzot aptuvenu laukuma apsaimniekošanas maksas piedāvājumu (nezinot detalizētas laukuma apsaimniekošanas prasības), uzsākot konkrētu laukumu apsaimniekošanu, visticamāk, tiks apstrīdētas kādas pretendenta piedāvājumā neietvertas laukuma apsaimniekošanas prasības.  


 
